stanford-oval/wikipedia huggingface dataset:
סאץ' סנדרס
הערות שוליים

1 2  סטטיסטיקות הקריירה של סנדרס ב-NBA, באתר basketball-reference.com
1 2  דף השחקן, באתר היכל התהילה
↑  סטטיסטיקות המכללות של סנדרס, באתר sports-reference.com
↑  רשימת הנבחרים בדראפט 1960, באתר basketball-reference.com
↑  N.B.A. Finals Legend or Loser, באתר הניו יורק טיימס, 19 ביוני 2016
↑  The Ivy Influence: Tom "Satch" Sanders, באתר ivyleaguesports.com,‏ 10 באוגוסט 2014
נתן סוויה

| --- | --- |

 לידה:  10 ביולי 1973 (בן 51) קולוויל, וושינגטון
 מקום לימודים:  אוניברסיטת ניו יורק  תיכון אלמירה 
 תחום יצירה:  פיסול בלגו
 www.nathansawaya.com
 
נתן סוויה (באנגלית: Nathan Sawaya; נולד ב-10 ביולי 1973) הוא אמן אמריקאי המתמחה בפיסול בלגו.
ביוגרפיה

סוויה נולד בקולוויל שבוושינגטון, ארצות הברית, וגדל בוונטה, אורגון. הוא למד משפטים באוניברסיטת ניו יורק והוסמך כעורך דין. הוא התמחה ועבד במשרד Winston & Strawn בהוליווד.
סוויה אהב לשחק ולבנות בלגו, וזה היה תחביבו העיקרי במשך שנים. כשהתבגר הוא התמקצע בתחביבו והחל לבנות פסלים אמנותיים מאלפי לבני לגו. ב-2004, אחרי שיצירתו זכתה להכרה, הוא עזב את עבודתו כעורך דין והפך לאמן במשרה מלאה. בהתחלה הוא עבד בעבור חברת לגו אך ב-2004 התפצל מהם ופתח סטודיו בעיר ניו יורק. כיום הוא עובד כאמן עצמאי, ולמרות זאת זוכה להכרה רשמית של לגו כאחד מבנאי הלגו הטובים בעולם וזכה לתעודת "מקצוען לגו" מהחברה.
יצירות האמנות של סוויה כוללות מיניאטורה באורך 7 מטר של גשר ברוקלין, דגם גדול של טירנוזאורוס רקס ודגם בגובה 6 מטר של האן סולו קפוא בפחמן. הפסלים האמנותיים המזוהים עמו נקראים בשמות צבעים: "צהוב" - פלג גוף עליון של אדם הקורע את חזהו ומתוך קרביו נשפכים לבני לגו, "אדום" ו"כחול". הפסל "כחול" נמכר בגלריית אגורה ב-2010.
תערוכת היחיד הראשונה שלו נפתחה באביב 2007 במוזיאון לנקסטר לאמנות ונקראה "The Art of the Brick" (בתרגום חופשי "אמנות לבנת הלגו") והייתה הפעם הראשונה שבה מוזיאון גדול מציג תערוכה שמוקדשת כולה לפיסול בלגו. ב-2011 הציג תערוכה באוסטרליה. ב-2012 החל עם תערוכה נודדת באסיה. ב-2013 הציג תערוכה בניו יורק.
סוויה הציג פעמיים תערוכת יחיד בישראל. בפעם הראשונה בגני התערוכה ב-2013 ובפעם השנייה בהיכל הספורט טוטו בחולון ב-2019.
ניקולאס מיקלסון

לוק סאה ניקולאס קנגקטקיד מיקלסון (בדנית: Look Saa Nicholas Kengkhetkid Mickelson, בתאית: ลูกโซ่ นิโคลัส เก่งเขตกิจ มิคเคลสัน; נולד ב-24 ביולי 1999 בסקיין שבנורווגיה) הוא כדורגלן נורווגי-תאילנדי המשחק בעמדת המגן הימני בקבוצת אודנסה בולקלוב מליגת העל הדנית ובנבחרת תאילנד.
קריירת מועדונים

מיקלסון גדל במחלקות הנוער של אוטסטאד והאמקאם. הוא החל את הקריירה המקצוענית שלו במדי הקבוצה הבוגרת של האמקאם במסגרת הליגות הנמוכות בנורווגיה, וערך 55 הופעות ליגה במדי המועדון.
ב-12 בינואר 2019 חתם מיקלסון בסטרומסגודסט מליגת העל הנורווגית. הוא ערך 29 הופעות ליגה במדי המועדון.
ב-31 באוגוסט 2021 חתם מיקלסון באודנסה בולקלוב מליגת העל הדנית.
קריירה בינלאומית

מיקלסון שיחק בנבחרות הצעירות של נורווגיה.
ב-25 במרץ 2023 ערך מיקלסון את הופעת הבכורה שלו בנבחרת תאילנד, בהפסד 3-1 לנבחרת סוריה במשחק ידידות.
נכלל בסגל נבחרת תאילנד לטורניר גביע אסיה 2023.
הערות שוליים

↑  Mickelson skifter omgående til OB באתר הרשמי של אודנסה בולקלוב, 31 באוגוסט 2021 (בדנית)
↑  #OFFICIAL ประกาศรายชื่อ 26 แข้งช้างศึก ชุดลุยศึก เอเชียน คัพ 2023 รอบสุดท้าย ที่ประเทศกาตาร์ בחשבון הפייסבוק הרשמי של התאחדות הכדורגל התאילנדית, 3 בינואר 2024 (בתאית)
| נבחרת תאילנד – גביע אסיה בכדורגל 2023 |
| --- | --- | --- |
|  1 סיווראק •  2 סנטיפאפ •  3 טיראטון •  4 דולה •  5 קריצאדה •  6 סאראץ' •  7 סופאצ'וק •  8 אקאניט •  9 סופאצ'אי •  10 סופנאט •   11 פהלה •  12 מיקלסון • 13 ג'רונסאק •  14 רונגראט • 15 טיראסאק • 16 ג'קפאן • 17 פנסה • 18 ויראתפ • 19 פטהומפול • 20 סאראנון • 21 סופאנאן • 22 צ'אנארונג • 23 פטיוואט • 24 ווראצ'יט • 25 פירדון • 26 סופאן • מאמן: אישיי |  1 סיווראק •  2 סנטיפאפ •  3 טיראטון •  4 דולה •  5 קריצאדה •  6 סאראץ' •  7 סופאצ'וק •  8 אקאניט •  9 סופאצ'אי •  10 סופנאט •   11 פהלה •  12 מיקלסון • 13 ג'רונסאק •  14 רונגראט • 15 טיראסאק • 16 ג'קפאן • 17 פנסה • 18 ויראתפ • 19 פטהומפול • 20 סאראנון • 21 סופאנאן • 22 צ'אנארונג • 23 פטיוואט • 24 ווראצ'יט • 25 פירדון • 26 סופאן • מאמן: אישיי | תאילנד |
סודוקו סקוטי

אפודה בדוגמת ארגייל
סודוקו סקוטי, המכונה גם סודוקו ארגייל, הוא סודוקו רגיל בתוספת רשת אלכסונים, שלא כוללת את שני האלכסונים הגדולים, בני ה-9 משבצות. צורת רשת האלכסונים מזכירה את דוגמת הסריגה ארגייל, האופיינית לשבט קמפבל מארגייל שבמערב סקוטלנד ומכאן המקור לשמו של סודוקו זה.
בסודוקו סקוטי פועלים לפי כללי הסודוקו הרגיל ובנוסף להם על פני כל אחד מהאלכסונים המסומנים לא תיתכן חזרה על אותה ספרה.
סודוקו תאומים סיאמיים

סודוקו המתפרס על פני שלושה לוחות שונים
סודוקו תאומים סיאמיים או סודוקו רב לוחות הוא שילוב של כמה לוחות סודוקו, שניים, שלושה או יותר, בצורה כזאת שלכל לוח יש שטח משותף עם לפחות עוד לוח אחד.
לוחות הסודוקו יכולים להיות של אותו סוג של סודוקו או של וריאנטים שונים - במקרה שמדובר בלוחות סודוקו של וריאנטים שונים, בשטח המשותף של הלוחות, פועלים על פי חוקי הווריאנטים של הלוחות השונים, לדוגמה בשטח משותף של סודוקו אלכסונים ושל סודוקו שכנים, פועלים גם על פי חוקי סודוקו אלכסונים וגם על פי סודוקו שכנים. ייתכנו גם מצבים של שטח משותף ליותר משני לוחות.
סודוקו סמוראי הוא סוג של סודוקו תאומים סיאמיים בן חמישה לוחות סודוקו מחוברים ביניהם. תצורתו של סודוקו זה מזכירה ויזואלית את מראו של לוחם סמוראי לבוש מסורתית ומכאן שמו של הווריאנט. גם בסודוקו סמוראי פועלים על פי חוקי סודוקו תאומים סיאמיים וגם בו יכולים להיות כל הלוחות מאותו סוג או מווריאנטים שונים.
סודוקו סמוראי
נתן סודרבלום

| --- | --- |

 לידה:  15 בינואר 1866 Trönö, שוודיה 
 פטירה:  12 ביולי 1931 (בגיל 65) אופסלה, שוודיה 
 מדינה:  שוודיה 
 מקום קבורה:  קתדרלת אופסלה 
 השכלה:  אוניברסיטת אופסלה 
 מעסיק:  אוניברסיטת לייפציג, הכנסייה השוודית, אוניברסיטת אופסלה 
 תפקיד:  Archbishop of Uppsala (1914–1931)  seat 16 of the Swedish Academy (20 בדצמבר 1921–12 ביולי 1931) 
 השקפה דתית:  לותרניזם 
 בן או בת זוג:  Anna Söderblom (29 באפריל 1894–?) 
 פרסים והוקרה:  פרס נובל לשלום (1930)  דוקטור לשם כבוד מאוניברסיטת אוקספורד  דוקטור של כבוד מאוניברסיטת סנט אנדרוז  דוקטור לשם כבוד מאוניברסיטת אומאו  דוקטור לשם כבוד של אוניברסיטת הומבולדט של ברלין  דוקטור לשם כבוד מאוניברסיטת טרטו  דוקטור לשם כבוד מאוניברסיטת אוסלו  דוקטור לשם כבוד מאוניברסיטת ז'נבה 
 חתימה:   
 
נָתָן סֶדֶרְבְּלוּם (בנורווגית: Nathan Söderblum;‏ 15 בינואר 1866 – 12 ביולי 1931) היה איש דת שוודי. זוכה פרס נובל לשלום לשנת 1930.
ביוגרפיה

סודרבלום נולד ב-15 בינואר 1866 ביבלבורג. החל ללמוד בשנת 1883 באוניברסיטת אופסלה. סודרבלום הוסמך לכהן ככומר לאחר לימודים בארצות הברית בשנת 1893. בשנים 1894–1901 כיהן כתפקידים שונים בנציגות השוודית בפריז שבצרפת, שם הכיר את יוהאן אוגוסט סטרינדברג ואת אלפרד נובל.
בשנים 1912–1914 כיהן סודרבלום כפרופסור ללימודי דתות באוניברסיטת לייפציג. בזמן מלחמת העולם הראשונה ניסה סודרבלום לקדם יוזמה דתית לקידום השלום ושמירת זכויותיהם של שבויי המלחמה והפליטים.
כיהן כחבר האקדמיה השוודית בשנים 1921–1932.
סודרבלום נפטר ב-12 ביולי 1931.
נשא דופמין

נשא דופמין DAT - Dopamine active transporter
נשא דופמין (DAT) הוא חלבון המשמש כנשא עבור המוליך העצבי דופמין ומסיר אותו מהסינפסה.
נשא הדופמין DAT מקושר לזמינות הדופמין בסטריאטום ולגמישות מחשבתית.
מעורבות בתהליך ההעברה הסינפטית

ההעברה הסינפטית מאפשרת לתאי העצב במערכת העצבים לתקשר עם תאים אחרים. נשא הדופמין מעורב בהפסקת האות של הדופמין במסגרת תהליך זה.  
הסרה מהירה של המוליכים העצביים מהמרווח הסינפטי מאפשרת העברה מדויקת של האות הקדם סינפטי לתא המטרה.
ברוב חלקי המוח, כולל הסטריאטום, נשא הדופמין DAT הוא הגורם העיקרי לפינוי הדופמין מהסינפסה לאחר הפליטה שלו. בתהליך זה משתתף גם האנזים COMT, שהוא המנגנון החשוב ביותר לפירוק הדופמין בקליפת המוח הקדם-מצחית.
הריכוז של נשא הדופמין יכול להשפיע על אופן פעולתם של קולטני הדופמין D1 ו- D2.
זאת משום ששינויים בביטוי של נשא הדופמין יכולים לשנות באופן דרמטי את משך הזמן והעוצמה של האות הדופמינרגי בקולטנים שלו.
השפעות על פעילות נשא הדופמין

הקוקאין פועל ישירות על קולטני דופמין. קוקאין הוא אגוניסט דופמינרגי, הפועל על ידי חסימת הנשא לספיגה חוזרת של דופמין חזרה לתא הקדם-סינפטי.
כמו כן, וריאציות גנטיות של הגן DAT מקושרות לשונות בין אישית בזמינות של נשא הדופמין ושל זמינות הדופמין בסטריאטום.
הגן DAT1

הגן DAT1 מכיל את הקידוד הגנטי לנשא הדופמין.
הגן DAT1 מקושר ליכולת הויסות העצמית של האדם.
קיים קשר בין הגן DAT1 לתסמינים של הפרעת קשב.
הוא מקושר להיפראקטיביות ואימפולסיביות, אך לא לפגיעה בתפקודי הקשב.
ליתר דיוק, אלל של הגן DAT1 עם 10 חזרות מקושר לקשיי למידה והפרעת קשב.
לעומתו, אלל של הגן DAT1 עם 9 חזרות, מקושר לגמישות מחשבה.
הערות שוליים

1 2 3  ENSG00000276996 GRCh38: Ensembl גרסה 89: ENSG00000142319, ENSG00000276996 - Ensembl, מאי 2017
1 2 3  GRCm38: Ensembl גרסה 89: ENSMUSG00000021609 - Ensembl, מאי 2017
↑  "Human PubMed Reference:".
↑  "Mouse PubMed Reference:".
1 2  Söderqvist, S., Nutley, S. B., Peyrard-Janvid, M., Matsson, H., Humphreys, K., Kere, J., & Klingberg, T. (2012). Dopamine, working memory, and training induced plasticity: Implications for developmental research. Developmental psychology, 48(3), 836.
1 2 3 4 5  Zabelina, D. L., Colzato, L., Beeman, M., & Hommel, B. (2016). Dopamine and the creative mind: Individual differences in creativity are predicted by interactions between dopamine genes DAT and COMT. PloS one, 11(1).
1 2  Neil R. Carlson, (2013). Physiology of Behavior. Boston: Pearson.
1 2 3 4  Tripp, G., & Wickens, J. R. (2009). Neurobiology of ADHD. Neuropharmacology,57(7), 579-589.
↑  Mark R. Rosenzweig, Arnold L. Leiman, S. Marc Breedlove (1999). Biological psychology: an introduction to behavioral, cognitive, and clinical neuroscience. 2nd ed. Sunderland, Massachusetts: Sinauer Associates.
↑  Schacht, J. P. (2016). COMT val158met moderation of dopaminergic drug effects on cognitive function: a critical review. The pharmacogenomics journal, 16(5), 430-438.
↑  Bertolino, A., Di Giorgio, A., Blasi, G., Sambataro, F., Caforio, G., Sinibaldi, L., ... & Dallapiccola, B. (2008). Epistasis between dopamine regulating genes identifies a nonlinear response of the human hippocampus during memory tasks. Biological psychiatry, 64(3), 226-234.
1 2 3 4  Berger, Andrea, (2011). Self-regulation: Brain, cognition, and development. Human brain development series., (pp. 61-90). Washington, DC, US: American Psychological Association
↑  Binder, M. D., Hirokawa, N., Windhorst, U., & Hirsch, M. C. (2009). Encyclopedia of Neuroscience. Springer.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נשא הדופמין DAT והאנזים COMT מעורבים בפינוי הדופמין מהסינפסה
הקוקאין פועל על ידי חסימת נשא הדופמין.
נשא גלוקוז

נשאי גלוקוז (GLUT או משפחת SLC2A) הם חלבונים ממברנליים הנמצאים ברוב תאי היונקים. משפחה זו אחראית להעברת הקסזות, שהן קבוצה של פחמימות בעלות 6 פחמנים, שהמוכר ביותר בהן הוא הגלוקוז, בין צידי הממברנה הביולוגית.
פעולה

גלוקוז הוא סובסטרט (מצע) חיוני לחילוף החומרים של רוב התאים. מכיוון שגלוקוז היא מולקולה פולרית, העברתה דרך הממברנה הביולוגית דורשת חלבוני העברה ספציפיים. העברה דרך ממברנה עליונה של מעי ותאי האפיתל בכליות תלויה בנוכחות של סימפורטר משני פעיל Na+ /גלוקוז, SGLT2 ,SGLT1 אשר מרכזים את הגלוקוז בתוך התאים תוך שימוש באנרגיה המסופקת על ידי קוטרנספורטר של יוני Na+ במורד הגרדיאנט האלקטרוכימי.
דיפוזיה מקלה מעבר של גלוקוז דרך הממברנה התאית, מזורזת על ידי נשאי גלוקוז אשר שייכים לסופר משפחה של מקלי העברה הכוללים נשאים אורגניים של אניון וקטיון, נשא הקסוזת השמרים, הקסוזת צמח/סימפורטי פרוטון וסוכר בקטריאלי/סימפורטר פרוטון.
מנגנון

תנועת מולקולות על ידי חלבוני נשא גלוקוז מתרחשת באמצעות דיפוזיה מקלה. זה מאפשר למולקולות עצמאות מבחינת אנרגיה, שלא כמו נשאים אקטיביים אשר לעיתים קרובות דורשים נוכחות של מולקולות  ATP ואף עוצרים אם יחס ATP ל-ADP נמוך מדי.
מבנה

GLUT הם חלבונים אינטגרליים המכילים 12 מבני הליקס הנפרסים על כל הממברנה שבהם הקצוות הטרמינלים קרבוקסילי ואמיני חשופים לצד הציטופלסמתי של הממברנה הפלסמה.
חלבוני GLUT נושאים גלוקוז והקסוזות מאותה משפחה על פי מודל של תצורה משתנה שמנבא שהנשא חושף אתר קשירה לסובסטרט בודד אל פנים וחוץ התא. קשירה של גלוקוז לאתר אחד מעוררת שינוי מבני ומשחררת גלוקוז לצד השני של הממברנה.
סוגים

כל איזופורם של נשא גלוקוז ממלא תפקיד מסוים בחילוף החומרים של גלוקוז המוגדר על ידי התצורה של ביטוי רקמות, קינטיקת העברה ובקרה על ביטוי במצבים פיזיולוגיים שונים. עד עתה 13 איברים מ-GLUT או SLC2 זוהו. על בסיס זהויות רצפים של משפחת GLUT חולקה לשלושה תת-משפחות.
| תת-משפחה I |
| --- | --- |
גלוט 1: נשא משולב לתוך התא לגלוקוז וגלקטוז בעזרת מפל הריכוזים של נתרן
גלוט 2: נשא פסיבי לגלוקוז גלקטוז ופרוקטוז מן התא לחלל הבין תאי
גלוט 3: נשא בעל אפיניות גבוהה להקסוזות שנמצא בעיקר במוח.
גלוט 4: נשא מבוקר על ידי אינסולין בשרירי השלד ובשריר הלב.
תת-משפחה II
גלוט 5: נשא במערכת העיכול למעבר פרוקטוז
גלוט 7: 
גלוט 9: 
גלוט 11: 
תת-משפחה III
גלוט 6: 
גלוט 8: 
גלוט 10: 
גלוט 12: 
HMIT:
סינתזה של גלוקוז חופשי

רוב התאים אינם מסוגלים לייצר גלוקוז חופשי עקב חוסר בביטוי של גלוקוז – 6 פוספטאזה ויכולים רק לצרוך גלוקוז ולבצע קטבוליזם.
רק תאי הכבד, ובתנאי צום מחמירים תאי מעי וכליות, מסוגלים לייצר גלוקוז עקב הפעלה של תהליך גלוקונאוגנזה וגליקוגנוליזה.
השפעה של אינסולין על קליטת גלוקוז ומטבוליזם. אינסולין נקשר לקולטן לאינסולין (1) שמפעיל שרשרת של תגובות (2) שכוללות: קליטת גלוקוז (3), סינטוז גליקוגן (4), גליקוליזה (5) וסינטוז חומצות שומן (6).
נערת אלמודובר

נערת אלמודובר (בספרדית: Chica Almodóvar) הוא כינוי לשחקנית קולנוע שזכתה לתפקיד בולט בסרט קולנוע של הבמאי הספרדי פדרו אלמודובר.
בסרטו הראשון באורך מלא, "פפי, לוסי, בום" כיכבה כרמן מאורה, הנחשבת לפיכך לנערת אלמודובר הראשונה. לנשים מקום מרכזי בסרטיו של אלמודובר, מקום שבעקבותיו הפכו עוד שחקניות רבות לנערות אלמודובר, מהן שהופיעו בסרט יחיד, ומהן שהופיעו באחדים מסרטיו. המפורסמת בנערות אלמודובר היא פנלופה קרוז, שבשלב מוקדם בקריירה הקולנועית שלה הופיעה בתפקיד קטן בסרט "אהבת בשר ודם" (1997). הופעתה, כעבור שנתיים, בסרטו "הכל אודות אמא", העניקה לה פרסום עולמי.
בפסטיבל קאן 2006 ניתן פרס השחקנית הטובה ביותר לקבוצה של נערות אלמודובר - כל שש השחקניות הראשיות בסרט "לחזור".
בין נערות אלמודובר יש כאלה, כדוגמת רוסי דה פלמה, שהשתתפותן בסרט של אלמודובר הייתה הופעתן הראשונה בקולנוע. גם לאלה שהייתה להן קריירה קולנועית קודם להשתתפותן בסרטו של אלמודובר, ההשתפות בסרט זה תרמה תרומה משמעותית לקריירה הקולנועית שלהן. עם זאת, יש הרואים בכינוי "נערת אלמודובר" כינוי פטרוני, שמרומם את אלמודובר ומגמד את יתר הקריירה של שחקניות אלה. גם חלק מהשחקניות עצמן, לעיתים, אינן מרוצות מהכינוי.
על אופן עבודתו של אלמודובר עם שחקניותיו עמדה כרמן מאורה:
"פדרו אוהב מאוד לעבוד עם נשים, הוא מבין אותן ומרגיש בנוח איתן; עם גברים קשה לו הרבה יותר, כי אז כל המתח הרגשי והמיני שהוא מרגיש פורץ החוצה. אבל הוא גם רוצה שכל הוראה שלו תבוצע במלואה. הוא לא מוכן לגחמות של כוכבות. אין לו זמן לשטויות. הוא רוצה שהעבודה תבוצע מהר ומיד."
בתחילת שנות ה-90 כתב הזמר הספרדי חואקין סבינה את השיר "אני רוצה להיות נערת אלמודובר" (Yo quiero ser una chica Almodóvar)‏.
נערות אלמודובר בולטות > בתפקידים ראשיים

כרמן מאורה: הופיעה בסרטים "פפי, לוסי, בום" (1980), "הרגלים מגונים" (1983), "מה עשיתי שזה מגיע לי?" (1984), "חוק התשוקה" (1987), "נשים על סף התמוטטות עצבים" (1988), ו"לחזור" (2006).
מריסה פארדס: הופיעה בסרטים "הרגלים מגונים" (1983), "עקבים גבוהים" (1991), "פרח הסוד שלי" (1995) ו"הכל אודות אמא" (1999).
ורוניקה פורקה: הופיעה בסרטים "מה עשיתי שזה מגיע לי?" (1984) ו"קיקה" (1993).
ויקטוריה אבּריל: הופיעה בסרטים "קשור אותי! אהוב אותי!" (1990), "עקבים גבוהים" (1991) ו"קיקה" (1993).
ססיליה רות: הופיעה בסרטים "פפי, לוסי, בום" (1980), "מבוך התשוקות" (1982), "הרגלים מגונים" (1983), "מה עשיתי שזה מגיע לי?" (1984), "הכל אודות אמא" (1999), "דבר אליה" (2002), "לעוף מהתרגשות" (2013) ו"כאב ותהילה" (2019).
פרנצ'סקה נרי: הופיעה בסרט "אהבת בשר ודם" (1997).
פנלופה קרוז: הופיעה בסרטים "אהבת בשר ודם" (1997), "הכל אודות אמא" (1999), "לחזור" (2006) ו"חיבוקים שבורים" (2009).
לולס לאון: הופיעה בתפקיד ראשי בסרט "קשור אותי! אהוב אותי!" (1990) ובתפקידים משניים בסרטים "נשים על סף התמוטטות עצבים" (1988) ו"דבר אליה" (2002).
אנטוניה סן חואן: הופיעה בסרט "הכל אודות אמא" (1999).
נערות אלמודובר בולטות > בתפקידי משנה

חולייטה סראנו: הופיעה בסרטים "פפי, לוסי, בום", "הרגלים מגונים" (1983), "מטדור" (1986), "נשים על סף התמוטטות עצבים" (1988), "קשור אותי! אהוב אותי!" (1990) ו"כאב ותהילה" (2019).
צ'וס למפראבה: הופיעה בסרטים "הרגלים מגונים" (1983), "מה עשיתי שזה מגיע לי?" (1984), "מטדור" (1986), "נשים על סף התמוטטות עצבים" (1988), "פרח הסוד שלי" (1995), "דבר אליה" (2004) ו"לחזור" (2006).
רוסי דה פלמה: הופיעה בסרטים "חוק התשוקה" (1987), "נשים על סף התמוטטות עצבים" (1988), "קשור אותי! אהוב אותי!" (1990), "קיקה" (1993), "פרח הסוד שלי" (1995), "חיבוקים שבורים" (2009) ו"חולייטה" (2016).
מריה ברנקו: הופיעה בסרטים "נשים על סף התמוטטות עצבים" (1988) ו"קשור אותי! אהוב אותי!" (1990).
ביבי אנדרסן: הופיעה בסרטים "מטדור (1986), "חוק התשוקה" (1987), "עקבים גבוהים" (1991) ו"קיקה" (1993).
אנחלה מולינה: הופיעה בסרט "אהבת בשר ודם" (1997).
לולה דואניאס: הופיעה בסרטים "דבר אליה" (2002), "לחזור" (2006) ו"לעוף מהתרגשות" (2013).
בלנקה פורטיו: הופיעה בסרטים "לחזור" (2006) ו"חיבוקים שבורים" (2009).
ראו גם

נערת בונד
הערות שוליים

↑  Festival de Cannes - Awards 2006
↑  José Arroyo, "Pedro Almodóvar", in John Hill et al (eds.), World Cinema: Critical Approaches, Oxford University Press, 2000, p. 108.
↑  אורי קליין, לחזור לפדרו, באתר הארץ, 30 ביוני 2006
↑  Sabina - Yo quiero ser una chica Almodóvar, YouTube
סוהרוורדיה

אללה כתוב בסגנון כופי מרוקאי, עם סימנים דיאקריטיים באדום. כתוב על עור צבי.
המסדר הסוּהרָוָוארדִי (الطريقة السهروردية) הוא אחד המסדרים הסוּפיים הסוניים שנוסד על ידי שיהאב א-דין עומר א-סוהרווארדי (شهاب الدين عمر السهروردي), שנפטר בשנת 1168 לספירה.
א-סוהרווארדי כתב ספר בשם "חִכְּמָת אל-אִשרָאק" (בערבית: حكمة الإشراق) שפירושו: "חוכמת ההארה האלוהית", שבו הוא קישר את כל התובנות הדתיות והמדעיות שהיו בזמנו בכל העולם, וניסח דת רוחנית שבה ימצא כל אדם את האמת. לכן נקרא בפי רבים "שייח' אל-אִִשראק".
עקרונות מסדר הסוהרווארדיה נוצרו בהשראת השייח' הסופי אל-ג'ונייד אל-בגדאדי (الجنيد البغدادي) שנפטר בשנת 910. המסדר הסוּהרָוָוארדִי נפוץ בעיקר במערב איראן ובהמשך בהודו.
בהיעדר מבנה ריכוזי, לאחר מותו של המייסד, המסדר התחלק לענפים שונים.
כיום, המסדר עדיין פעיל בעיראק.
הערות שוליים

1 2  F. Sobieroj, Suhrawardiyya, Encyclopaedia of Islam, Second Edition, Brill, 2012-04-24
↑  קארן אמסטרונג, תרגום: אריה חשביה, ההיסטוריה של אלוהים, כתר, 2006, עמ' 244
↑  תרגום המונח "שייח' אל-אִשראק" נמצא ב: איילון ד., שנער פ., מילון ערבי עברי, עמוד 179, מאגנס, 1972
| --- | --- |
בקרת זהויות :  NLI: 987007532524105171  BnF: cb145118963 (data)  GND: 4753668-8  LCCN: sh2002001817  SUDOC: 07860026X  TDVİA: suhreverdiyye  VIAF: 217218056   WorldCat (עם VIAF): 217218056
ניקולאס לומבארטס

ניקולאס לומבארטס (בפלמית: Nicolas Lombaerts; נולד ב-20 במרץ 1985 בברוז', בלגיה) הוא כדורגלן בלגי המשחק בעמדת הבלם בקבוצת אוסטנדה. לזכותו 39 הופעות במדי נבחרת בלגיה.
קריירה

את כל שנות הנוער שלו עשה לומבארטס בקבוצות הנוער של קלאב ברוז'. אולם הוא לא היה בתוכניות של הקבוצה הבוגרת ולכן חתם בקבוצת גנט והפך מהר מאוד לשחקן הרכב ראשון. במקביל הוא למד תואר במשפטים באוניברסיטת גנט. בעקבות הופעה טובה באליפות אירופה בכדורגל עד גיל 21 - 2007 הוא חתם בקבוצה הרוסית, זניט סנקט פטרבורג.
עונתו הראשונה בזניט הייתה טובה אולם הוא נפצע בברך בתחילת העונה השנייה. לאחר חודש וחצי הוא שב לשחק אולם ברכו לא החלימה לחלוטין ופציעתו החמירה כך שהוא נעדר 7 חודשים נוספים, בהם זניט זוכה בגביע אופ"א. הוא שב בתחילת עונת 2008/2009 וחזר לכושרו הקודם. הוא זכה לתואר הזר המצטיין של הליגה הרוסית בעונת 2010/2011.
במרץ 2017 הגיע להסכם עם קבוצת אוסטנדה הבלגית על מעבר אליה לאחר סיום עונת 2016/2017 בליגה הרוסית.
לומבארטס שיחק בנבחרת הצעירה של בלגיה מ-2004 ועד לאליפות אירופה לנבחרות צעירות ב-2007. ב-2006 שיחק לראשונה בנבחרת הבוגרת של בלגיה. בשנת 2010 הוא עבר להיות מחליף בנבחרת בעקבות הצלחת הבלמים תומאס ורמאלן-וינסנט קומפני.
תארים

גביע אופ"א: 2008
הסופר קאפ האירופי: 2008
אליפויות רוסיה (3): 2007, 2010, 2012, 2014/2015
הגביע הרוסי: 2010, 2016
הסופר קאפ הרוסי (3): 2008, 2010, 2016
הערות שוליים

↑  Сине-бело-голубые и «Остенде» достигли соглашения о переходе защитника в бельгийскую команду по окончании сезона-2016/17
| נבחרת בלגיה – מונדיאל 2014 |
| --- | --- | --- |
|  1 קורטואה •  2 אלדרווירלד •  3 ורמאלן •  4 קומפני •  5 ורטונגן •  6 ויטסל •  7 דה בראונה •  8 פלאיני •  9 לוקאקו •  10 אזאר •   11 מיראלס •  12 מיניולה • 13 בוסו •  14 מרטנס • 15 ואן בויטן • 16 דפור • 17 אוריגי • 18 לומבארטס • 19 דמבלה • 20 יאנוזאי • 21 ואנדן בורה • 22 שאד'לי • 23 סימאן • מאמן: וילמוטס |  1 קורטואה •  2 אלדרווירלד •  3 ורמאלן •  4 קומפני •  5 ורטונגן •  6 ויטסל •  7 דה בראונה •  8 פלאיני •  9 לוקאקו •  10 אזאר •   11 מיראלס •  12 מיניולה • 13 בוסו •  14 מרטנס • 15 ואן בויטן • 16 דפור • 17 אוריגי • 18 לומבארטס • 19 דמבלה • 20 יאנוזאי • 21 ואנדן בורה • 22 שאד'לי • 23 סימאן • מאמן: וילמוטס | בלגיה |
| נבחרת בלגיה – יורו 2016 |
| --- | --- | --- |
|  1 קורטואה •  2 אלדרווירלד •  3 ורמאלן •  4 ניינגולן •  5 ורטונגן •  6 ויטסל •  7 דה בראונה •  8 פלאיני •  9 ר. לוקאקו •  10 אזאר •   11 קרסקו •  12 מיניולה • 13 ז'ילה •  14 מרטנס • 15 דנאייר • 16 מנייה • 17 אוריגי • 18 קבאסלה • 19 דמבלה • 20 בנטקה • 21 ג'. לוקאקו • 22 בטשואיי • 23 סימאן • מאמן: וילמוטס |  1 קורטואה •  2 אלדרווירלד •  3 ורמאלן •  4 ניינגולן •  5 ורטונגן •  6 ויטסל •  7 דה בראונה •  8 פלאיני •  9 ר. לוקאקו •  10 אזאר •   11 קרסקו •  12 מיניולה • 13 ז'ילה •  14 מרטנס • 15 דנאייר • 16 מנייה • 17 אוריגי • 18 קבאסלה • 19 דמבלה • 20 בנטקה • 21 ג'. לוקאקו • 22 בטשואיי • 23 סימאן • מאמן: וילמוטס | בלגיה |
ניקולאס לופס

ניקולאס "ניקו" פדריקו לופס אלונסו (בספרדית: Nicolás "Nico" Federico López Alonso; נולד ב-1 באוקטובר 1993 במונטווידאו שבאורוגוואי) הוא כדורגלן אורוגוואי המשחק בעמדת החלוץ בקבוצת טיגרס מליגת העל המקסיקנית.
קריירת מועדונים

לופס גדל במחלקות הנוער של מונטווידאו וונדררס ונסיונל. בשנת 2011 החל לשחק בקבוצה הבוגרת של נסיונל במסגרת ליגת העל האורוגוואית. הוא ערך שש הופעות ליגה במדי המועדון, בהן הבקיע שלושה שערים.
ב-11 בינואר 2012 חתם לופס ברומא מהסרייה א'. ב-26 באוגוסט ערך את הופעת הבכורה שלו במועדון, בתיקו 2-2 נגד קטניה במסגרת המחזור הראשון בליגה לעונת 2012/2013. במשחק זה הבקיע את שער הבכורה שלו במועדון. בסך הכל ערך שש הופעות ליגה במדי המועדון, בהן הבקיע שער אחד.
ב-13 ביולי 2013 חתם לופס באודינזה מהסרייה א'. ב-29 באוגוסט ערך את הופעת הבכורה שלו במועדון, בתיקו 1-1 נגד סלובן ליברץ במסגרת מוקדמות הליגה האירופית לעונת 2013/2014. ב-29 בספטמבר ערך את הופעת הבכורה שלו בליגה במדי המועדון, בהפסד 0–2 לאטאלנטה במסגרת המחזור השישי לעונת 2013/2014. ב-21 בדצמבר הבקיע את שער הבכורה שלו במועדון, בניצחון 1–2 על ליבורנו במסגרת המחזור ה-17 בליגה. בסך הכל ערך 21 הופעות ליגה במדי המועדון, בהן הבקיע שני שערים. בהמשך הושאל מאודינזה להלאס ורונה, לגרנדה ולנסיונל.
ב-19 ביולי 2016 חתם לופס באינטרנסיונל מליגת העל הברזילאית. הוא ערך 139 הופעות ליגה במדי המועדון, בהן הבקיע 33 שערים.
ב-13 בדצמבר 2019 חתם לופס בטיגרס מליגת העל המקסיקנית.
תארים

אליפות אורוגוואי (1): 2010/2011
ליגת האלופות של CONCACAF (1): 2020
הערות שוליים

↑  Roma confirm Benatia signing באתר Soccer News, ‏ 13 ביולי 2013 (באנגלית)
↑  MAIS CARAS CONTRATAÇÕES DO FUTEBOL GAÚCHO: Nico López não entra no Top 10 באתר Al Manaque Esportivo, ‏ 2 בספטמבר 2016 (בפורטוגזית)
↑  Já negociado, Nico López se despede do Inter: "Saio levando este clube no coração" באתר Globo Esporte, ‏ 13 בדצמבר 2019 (בפורטוגזית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולאס לופס".
סודוקו שכנים

סודוקו המתפרס על פני שלושה לוחות שונים - הלוח העליון הוא סודוקו שכנים, הלוח האמצעי הוא סודוקו אלכסונים והלוח התחתון הוא היפר סודוקו, שהוא סוג של סודוקו חלונות
סודוקו שכנים (באנגלית: Consecutive Sudoku) הוא וריאנט של סודוקו המוסיף לעולם הסודוקו את אלמנט השכנות על ציר המספרים. בסודוקו שכנים מסמנים על הלוח כל מקרה שבו יש שכנות בין ספרות סמוכות על ציר המספרים.
כל מספר, פרט למספרים 1 ו-9, יש לו שני שכנים על ציר המספרים, למשל, למספר 5 שכנים המספרים 4 ו-6 - למספרים 1 ו-9 יש רק שכן אחד לכל אחד מהם. סימון השכנות על לוח הסודוקו נותן לפותרים רמזים נוספים וגם היעדרם של הסימונים מהווה רמז לאיזה מספרים לא באים בחשבון.
ראו גם

סודוקו ללא שכנים